## **Programmēšanas uzdevumu iesniegšanas nosacījumi**

Norādīt

* Savu vārdu, uzvārdu
* Skolu
* Valodu un vidi, kurā izstrādā programmrisinājumu dotajam uzdevumam.

Programmrisinājuma iesniegšana:

* + Izveido mapi, kuras nosaukums ir Jūsu VardsUzvards un tajā ievieto:
    - VardsUzvardsOOPkods.txt, kur Jūsu vārds un uzvārds, datni ar programmas kodu
    - ja tiek veidota grafiskā lietotāja saskarne, tad nepieciešams arī ekrānuzņēmums \*.png vai \*.jpg formātā ar nosaukumu VardsUzvardsOOPattels.jpg, kur Jūsu vārds un uzvārds

## **3.daļa - Objektorientētā programmēšana**

**Iegūstamais punktu skaits: 15**

**Laiks uzdevuma izpildei: 80 minūtes**

**UZDEVUMS**

**DOTS PROBLĒMSITUĀCIJAS APRAKSTS:**

Jaunizveidotam uzņēmumam “Personālais dators”, kurš nodarbojas ar personālo datoru komplektēšanu un tirgošanu, pieaugot pasūtījumu skaitam ir radusies nepieciešamība pēc programmatūras, ar kuras palīdzību tās darbinieks – datoru komplektētājs, spēs efektīvāk veikt savus darba pienākumus komplektējot personālos datorus. Šobrīd darbinieks komplektē datorus, vadoties pēc izklājlapas dokumenta, kurā tiek veikta esošo un pielietoto komplektējošo daļu uzskaite.

**UZDEVUMA NOSACĪJUMI:**

Izstrādā programmatūras risinājumu objektorientētā programmēšanas valodā atbilstoši klienta izvirzītajām prasībām!

Ievēro objektorientētās programmēšanas valodas un labās prakses pamatprincipus! [5 punkti]

**Klienta izvirzītās programmatūras risinājuma prasības**:

1. Programma uzglabā informāciju par noliktavā pieejamām datoru komponentēm datnē *komponentes.csv*. Visas komponentes jau ir savstarpēji saderīgas un pieejamas tikai vienā eksemplārā.

Komponenšu grupas:

* 1. Atmiņa, HDD un SSD;
  2. Operatīvā atmiņa (RAM);
  3. Video kartes (GPU);
  4. Procesori (CPU);
  5. Sistēmplates (MB);
  6. Barošanas bloki;
  7. Korpusi.

1. Visa datu ievade, izvade un apstrāde notiek caur grafisko lietotāja saskarni. [2 punkti]
2. Lietotājs (uzņēmuma darbinieks) var pārskatīt, papildināt un labot *csv* datnē esošo informāciju par komponentēm (HDD, CPU un tml.). Ja programmēšanas valoda nepieļauj esošās *csv* datnes papildināšanu un labošanu, tad to var veikt, izveidojot jaunu *csv* datni. [3 punkti]
3. Lietotājs komplektē datoru, izvēloties pieejamās komponentes no noliktavas (*csv* datnes). [1 punkts]
4. Komplektāciju (pasūtījumu) saglabā jaunā teksta datnē. Datoram jāsatur vismaz viena komponente no katras 1.punktā minētās grupas. [1 punkts]
5. Ja dators nav pilnībā nokomplektēts, tad lietotājs tiek brīdināts, ka saglabāšana nav atļauta. [1 punkts]
6. Ja minētā komponente ir izvēlēta nokomplektētajā datorā, tad noliktavā tā vairs nav pieejama. [1 punkts]
7. Lietotājs var pārskatīt nokomplektētā personālā datora informāciju. [1 punkts]